РЕШЕНИЕ ЗА ИЗПЪЛНЕНИЕ 2014/730/ОВППС НА СЪВЕТА
от 20 октомври 2014 година
за изпълнение на Решение 2013/255/ОВППС относно ограничителни мерки срещу Сирия
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 31, параграф 2 от него,
като взе предвид Решение 2013/255/ОВППС на Съвета от 31 май 2013 г. относно ограничителни мерки срещу Сирия (1), и по-специално член 30, параграф 1 от него,
като има предвид, че:
(1)
На 31 май 2013 г. Съветът прие Решение 2013/255/ОВППС.
(2)
Предвид сериозната обстановка следва да бъдат добавени шестнадесет лица и две образувания в списъка на подлежащите на ограничителни мерки лица и образувания, който се съдържа в приложение I към Решение 2013/255/ОВППС,.
(3)
Информацията, отнасяща се за три лица и едно образувание, съдържаща се в приложение I към Решение 2013/255/ОВППС, следва също да бъде актуализирана.
(4)
В резултат на решението на Общия съд от 3 юли 2014 г. по дело T-203/12 (2), Mohamad Nedal Alchaar/Съвет, Д-р Mohammad Nidal Al-Shaar следва да бъде изваден от списъка на подлежащите на ограничителни мерки лица и образувания, който се съдържа в приложение I към Решение 2013/255/ОВППС.
(5)
Поради това приложение I към Решение 2013/255/ОВППС следва да бъде съответно изменено,
ПРИЕ НАСТОЯЩОТО РЕШЕНИЕ:
Член 1
Приложение I към Решение 2013/255/ОВППС се изменя, както е посочено в приложението към настоящото решение.
Член 2
Настоящото решение влиза в сила в деня на публикуването му в Официален вестник на Европейския съюз.
Съставено в Люксембург на 20 октомври 2014 година.